**12-րդ շաբաթ**

**Ամսաթիվ՝** —————————

**Կրթական հարթակ՝ 5-րդ**

**ՈՒսուցիչ՝** —————————————————

**Դասագիրք՝ «Մայրենի 4», Դավիթ Գյուրջինյան**

**Բառագիտության կրկնողություն**

* **Ամփոփել հետևյալ բառերի բացատրությունները**
* Շանթ —————————
* Ոսոխ —————————
* Ահարկու —————————
* Խթանել \_\_\_\_\_\_\_\_\_\_\_\_\_\_\_\_\_
* **Ամփոփել հետևյալ բառերի հոմանիշները**
* Ալեզարդ ——————————
* Ձի ——————————
* Սուրալ ——————————
* Ճայթել \_\_\_\_\_\_\_\_\_\_\_\_\_\_\_\_\_\_
* **Ամփոփել հետևյալ բառերի հականիշները**
* Քնել ———————————
* Ծերունի ———————————
* Բերել ———————————

**Նոր դաս**

**Բառագիտություն**

1. **Աշխատանքային տետրում արտագրիր և սովորիր հետևյալ բառերի հոմանիշները․**
* Զարկել հարվածել, խփել
* Սարսափ վախ
* Կամենալ ցանկանալ, ուզենալ
* Զուր իզուր
1. **Աշխատանքային տետրում արտագրիր և սովորիր հետևյալ բառերի հականիշները․**
	* + Դուրս գալ ներս մտնել
		+ Ծանր թեթև
		+ Նենգ բարի, արդար
2. **Աշխատանքային տետրում արտագրիր և սովորիր հետևյալ բառերի բացատրությունները․**
	* Հրեղեն ձի հեքիաթների մեջ՝ կրակի պես թռչող նժույգ
	* Կեղծավոր խաբեությամբ՝ մեկի համակրանքը շահելու ձգտող,

 երկերեսանի

* + Ճարը կտրած ճարահատյալ, անհույս
	+ Սիրտ անել համարձակվել
1. **Սովերել հետևյալ բառերի ուղղագրությունը։ Տետրում մեկական տողով արտագրել։**
	* Հոգի, խաբել, համբուրել, կեղծավոր
2. **Կազմիր 3 նախադասություն՝ օգտագործելով վերոհիշյալ բառերը։**
* ———————————————————————————————

———————————————————————————————

* ———————————————————————————————

———————————————————————————————

* ———————————————————————————————

———————————————————————————————

* **Քերականություն- Կրկնողություն․ Գոյական․ հատուկ և հասարակ գոյականներ**

(Կարդալ Մայրենի դասագրքից Էջ 41, գոյական․ հատուկ և հասարակ, բացատրությունը)։ Պատասխանել հետևյալ հարցերին։

* Ինչպե՞ս կբնութագրես գոյականը։
* Ի՞նչ հարցերի են պատասխանում գոյականները։
* Որո՞նք են հատուկ գոյականները։
* Որո՞նք հասարակ գոյականները

**Օժանդակ բայերի կազմությունն ու ուղղագրությունը։**

* **Օժանդակ բայը** խոնարհվում է երկու ժամանակով՝ **ներկա և անցյալ, ունի բոլոր դեմքերը, եզակի և հոգնակի թիվ, դրական և ժխտական ձևեր:**
* **Ներկա ժամանակի** օժանդակ բայերը գրվում են ***ե***-ով, բացի եզակի երրորդ դեմքից, այսպես՝ ***եմ, ես, է, ենք, եք, են:*** *Օրինակ՝*
* Ես խոսում ***եմ***
* Դու երգում ***ես***
* Մենք պարում ***ենք***։
* Ուսուցիչը բացատրում ***է***։
* Նրանք սպասում ***են***, և այլն
* **Ժխտական** խոնարհման դեպքում ***չ*** մասնիկը դրվում է օժանդակ բայի վրա, որը բոլոր դեմքերում և թվերում հանդես է գալիս նույն ձևով, բացի եզակի երրորդ դեմքից, որը լինում է՝ **չի,** այսպես՝ ***չեմ, չես, չի, չենք, չեք, չեն:***
	+ Ես ***չեմ*** խոսում
	+ Դու ***չես*** երգում։
	+ Մենք ***չենք*** պարում։
	+ Ուսուցիչը ***չի*** բացատրում։
	+ Նրանք ***չեն*** սպասում, և այլն
* **Անցյալ ժամանակ**ի օժանդակ բայերը գրվում են ***է***-ով: Դրական խոնարհումը լինում է՝ ***էի, էիր, էր, էինք, էիք, էին***, ժխտական խոնարհումը՝ ***չէի,*** ***չէիր, չէր, չէինք, չէիք, չէին***:

Ես խոսում էի

Դու երգում էիր

Մենք պարում էինք ։

Ուսուցիչը բացատրում էր։

Նրանք սպասում էին։

Ես չէի խոսում

Դու չէիր երգում։

Մենք էինք պարում։

Ուսուցիչը չէր բացատրում։

Նրանք չէին սպասում։

* Դասից դուրս գրի՛ր անձ և իր ցույց տվող գոյականներ և գրիր համապատասխան սյունակում․

|  |  |
| --- | --- |
| **Անձ ցույց տվող** | **Իր ցույց տվող** |
| հատուկ | հասարակ | հատուկ | հասարակ |
|  |  |  |  |
|  |  |  |  |
|  |  |  |  |
|  |  |  |  |

**Մշակույթ- Ամանորը հին Հայաստանում**

Հայերի մեջ տարբեր ժամանակներում նոր տարին տարբեր օրացույցներով ու ժամանակամիջոցում է նշվել, բայց դրանից տոնի էությունը չի փոխվել։

Որոշ ժամանակ այն նշել են մարտի 21-ին։ Այս տոնը նաև **Ծաղկըմուտ** է կոչվել` վկայակոչելով գարնան գալուստը։ Այդ օրը հայ տղամարդիկ նշում են Վահագնի ծնունդը, որը հնում հայերի գլխավոր տոնն է համարվել։ Օրվա խորհուրդը կրակն էր։

Իսկ շատ հնում, Ամանորը (հին հայերենում՝ «նոր տարի») նշում էին տարվա առաջին ամսին՝ օգոստոսի 11-ին։ Ամանորը հայկական դիցարանում նոր տարին անձնավորող, «նոր պտուղների ամենաբեր» համարվող, Երկրի և մոլորակների պտույտը մարմնավորող, պտղաբերության, բերքը պահպանող աստվածն էր։ Ամանորի եղբայր Վանատուրը հյուրընկալության աստվածն էր, և նոր տարին նվիրված էր Ամանորին ու Վանատուրին։

Ամանորի եղևնին հայկական ծագում չունի, սակայն հայերի մոտ հին ժամանակներից ծառի պաշտամունք է եղել։ Ծառ զարդարելը զուտ հայկական երևույթ է եղել և մեզ է հասել հին ժամանակներից։ Եվրոպայում ծառ և եղևնի զարդարել են միայն 16-րդ դարից։ Հնուց ի վեր հայերը եղևնու փոխարեն Ամանորին զարդարել են ձիթապտղի կամ խնկի ծառ։ Մրգերով ու չրերով զարդարված Կենաց ծառը եղել է տոնի խորհրդանիշը։

Ամանորի գիշերը երեխաները շրջում էին տներով և տների երդիկից կախում էին գոտիներից ամրացված իրենց գուլպաները, որպեսզի մարդիկ կաղանդներով լցնեին դրանք։ Ենթադրաբար մերօրյա ամանորյա զարդարանքների մեջ կրակարանի մոտ կախված գուլպաները հայկական հին ամանորյա սովորություն են։ Հայերն ունեցել են նաև իրենց «Ձմեռ պապը»` հանձին Մեծ Պապուկի։ Ամանորյա սեղաններին պետք է լիներ առնվազն յոթ կերակրատեսակ։

**Պատասխանել հետևյալ հարցերին**

* Հայերը ե՞րբ էին նշում նոր տարին հին ժամանակներում։
* Ի՞նչ սովորեցիր հին ավանադական Ամանորի մասին։
* Ինչպե՞ս էին հայերը տոնում Ամանորը նախկինում և ինչպե՞ս են տոնում այժմ։

**Տնային հանձնարարություններ**

**Գրականություն**

1․ Վարժ կարդալ 46-րդ էջի **«Սասունցի Դավիթ 2»** դասը, կարողանալ սեփական բառերով վերարտադրել և պատասխանել հետևյալ հարցերին:

* Պատմությունը պատմիր քո բառերով։
* Ու՞մ դեմ էր ելել Սասունցի Դավիթը և ինչու՞։
* Ինչու՞ են հերոսին Սասունցի Դավիթ անվանում։
* Դավիթը Մելիքին ո՞ր կենդանու հետ է համեմատում, ինչու՞։
* Տարբեր աղբյուրներից դուրս գրել տեղեկություններ Սասունցի Դավթի մասին և ներկայացնել այն դասարանում։

**Բառագիտություն**

* Աշխատանքային փաթեթում տեղ գտած բառերի բացատրությունները, հոմանիշները, հականիշներն ու ուղղագրական բառերը արտագրել տետրում և սովորել անգիր ։
* Պատասխանել աշխատանքային փաթեթի հարցերին և կատարել հանձնարարությունները։
* **Քերականություն-** կրկնողություն**․ Հատուկ և հասարակ գոյականներ։**

Օժանդակ բայերի կազմությունն ու ուղղագրությունը:

* Սովորել դասանյութը, կարողանալ սեփական խոսքերով վերարտադրել և պատասխանել աշխատանքային փաթեթի հարցերին։

**Մշակույթ** Դասի ժամին սովորեցինք **թե ինչպե՞ս էին տոնում Ամանորը հին Հայաստանում** , դասանյութը՝ թղթապանակում։ Տանը սովորել սահուն կարդալ դասանյութը, սեփական խոսքերով վերարտադրել, պատասխանել դասավերջյան հարցերին։